Природно-математички факултет Ниш, ул. Вишеградска бр. 33, 18000 Ниш, на основу Одлуке Савета факултета, број: 1285/1-01 од 05.11.2019. године, објављен је ОГЛАС у дневним новинама: „Народне новине“ дана 24.11.2021. године, за поступак усменог јавног надметања за издавање у закуп пословног простора.

**КОНКУРСНА/ОГЛАСНА ДОКУМЕНТАЦИЈА**

**за достављање пријава за учешће у поступку усменог јавног надметања, за издавање у закуп пословног простора**

За издавање у закуп пословног простора, утврђује се локација и услови за учешће на огласу и то: простор у подруму и приземљу Факултета укупне површине 121,86 м2 чија је намена пружање услуга студентима факултета

|  |  |  |  |  |  |
| --- | --- | --- | --- | --- | --- |
| Редни број | Ознака пословног простора | Површина  **м2** | Почетна цена са ПДВ-ом рсд | Намена | Време разгледања пословног простора |
| 1. | Простор у подруму | 109,86 **м2** | 412,88 динара по **м2**  *\*Oдлука бр. 1384/1-01 од 22.11.2021. год.* | Студентски клуб | Сваког радног дана од 8.00 до 14.00 часова |
| 2. | Простор у приземљу | 12 **м2** | Скриптарница и фотокопирница |
|  | Укупна површина | 121,86 **м2** |

За озбиљност пријаве за учешће у поступку усменог јавног надметања, сваки учесник у поступку јавног надметања треба да за поднету пријаву за учешће у поступку уплати депозит на име озбиљне пријаве у износу од једне месечне закупнине за **укупну површину простора који се даје у закуп**, што укупно износи **50.313,00** динара.

**II УСЛОВИ ЗА УЧЕШЋЕ НА ОГЛАС ЗА ИЗДАВАЊЕ У ЗАКУП ПОСЛОВНОГ ПРОСТОРА**

**Право на учешће имају предузетници и правна лица која доставе уредне пријаве у року од 15 (петнаест) дана од дана објављивања огласа.**

За испуњење услова је потребно следеће:

1. Да му је претежна делатност регистрована код надлежног органа, у складу са наменом пословног простора из табеле - *(уз пријаву доставити изјаву на свом меморандуму под пуном кривичном и материјалном одговорношћу оверену и потписану од стране одговорног лица да испуњава услов за учествовање у поступку);*
2. Да располаже довољним кадровским капацитетом, односно да у радном односу има најмање 5 запослених лица на одређено или неодређено време ***(додатни услов за простор под редним бројем 1 - Студентски клуб)*** *- (уз пријаву доставити изјаву на свом меморандуму под пуном кривичном и материјалном одговорношћу оверену и потписану од стране одговорног лица да испуњава услов за учествовање у поступку);*
3. Да је измирио доспеле пореске обавезе и друге јавне дажбине у складу са прописима домицилне државе - *(уз пријаву доставити изјаву на свом меморандуму под пуном кривичном и материјалном одговорношћу оверену и потписану од стране одговорног лица да испуњава услов за учествовање у поступку);*
4. Да располаже неопходним финансијским капацитетом, односно да је у 2020. години остварио минимални промет у износу од 2.000.000,00 динара ***(додатни услов за простор под редним бројем 1 - Студентски клуб)*** *- (уз пријаву доставити изјаву на свом меморандуму под пуном кривичном и материјалном одговорношћу оверену и потписану од стране одговорног лица да испуњава услов за учествовање у поступку);*
5. Да се бави делатношћу предвиђеном наменом пословног простора последњих 2 година у континуитету ***(додатни услов за простор под редним бројем 1 - Студентски клуб)*** *- (уз пријаву доставити изјаву на свом меморандуму под пуном кривичном и материјалном одговорношћу оверену и потписану од стране одговорног лица да испуњава услов за учествовање у поступку);*
6. Да му није изречена мера забране обављања делатности у року од 1 године од дана објављивања огласа - *(уз пријаву доставити изјаву на свом меморандуму под пуном кривичном и материјалном одговорношћу оверену и потписану од стране одговорног лица да испуњава услов за учествовање у поступку);*
7. Да не дугује закупнину, уколико је закупац или је био закупац, пословног простора на коме је носилац јавне својине Република Србија - *(уз пријаву доставити изјаву на свом меморандуму под пуном кривичном и материјалном одговорношћу оверену и потписану од стране одговорног лица да испуњава услов за учествовање у поступку);*
8. Да уплати депозит или достави оригинал неопозиве банкарске гаранције на износ депозита 50.313,00 – (уз пријаву доставити копију уплатнице или извод банке из кога се може видети уплата депозита или да достави оригинал неопозиве банкарске гаранције на износ депозита 50.313,00;
9. Да своје учешће потврди достављањем Пријаве (Прилог 1) конкурснe документације коју може преузети у канцеларији 105, на сајту факултета **www.pmf.ni.ac.rs** или путем e-maila: [**javnenabavke@pmf.ni.ac.rs**](mailto:javnenabavke@pmf.ni.ac.rs)**.**

Појединачне пријаве за учешће у поступку јавног надметања, у затвореној коверти са назнаком „ПРИЈАВА – НЕ ОТВАРАТИ“, лично или препоручено поштом доставити на адресу: Природно-математички факултет Ниш, Ул. Вишеградска бр. 33, 18000 Ниш, канцеларија бр. 109.

Уколико се пријава за учешће у поступку усменог јавног надметања, доставља поштом учесник је дужан да обезбеди да пријава стигне на назначену адресу пре истека рока за достављање пријава (дан и час достављања пријава), јер ће се у супротном сматрати неблаговременом и неће бити разматрана.

Усмено јавно надметање ће се одржати дана 09.12.2021. године, од 12:30, на Природно-математичком факултету у Нишу, ул. Вишеградска бр. 33, свечана сала у деканату.

Рок за достављање пријава за учешће у поступку јавног надметања је 09.12.2021. године, до 12:00 часова.

Пријаве које су поднете после оглашеног рока, пријаве за које није уплаћен депозит за озбиљност пријаве за учешће у поступку јавног надметања и пријаве које не садрже предвиђене податке, или су подаци супротно објављеним условима, неће се узимати у обзир.

Уколико подносилац пријаве не достави било који од побројених прилога, пријава ће се сматрати неисправном, односно неће се узимати у разматрање. Пријава мора бити на српском језику, оригинал, откуцана или јасно исписана штампаним словима, јасна и оверена печатом и потписана од стране одговорног лица подносиоца пријаве.

Пословни простор се издаје у виђеном стању.

Пријава за учешће у поступку усменог јавног надметања подноси се на прописаном обрасцу (ПРИЛОГ 1. ове конкурсне доументације).

Факултет задржава право да одустане од поступка усменог јавног надметања уколико установи да ниједна пријава не одговара условима из огласа или да одустане од јавног надметања због неког другог оправданог разлога, без накнаде штете подносиоцима пријаве.

**Подносилац пријаве (учесник огласа) је дужан да уз пријаву приложи:**

* Доказ о уплати депозита од 50.313,00 РСД, на име озбиљности пријаве за учешће у поступку јавног надметања (уплату извршити на рачун 840-1789666-80)

**Уредна пријава треба да садржи:**

* податке о подносиоцу пријаве;
* редни број адресе из огласа за коју се пријављује;
* делатност која ће се обављати у пословном простору;
* пуномоћје за лице које заступа подносиоца пријаве за учешће у поступку јавног надметања, ако подносилац неће бити присутан;
* доказ о уплати депозита на име озбиљности пријава за учешће у поступку јавног надметања;
* изјаву на свом меморандуму под пуном кривичном и материјалном одговорношћу оверену и потписану од стране одговорног лица да испуњава услове од тачке 1 до тачке 7;

Поступак усменог јавног надметања биће спроведен у просторијама Природно-математичког факултета у Нишу, ул. Вишеградска бр. 33, дана 09.12.2021. године у 12:30.

**Учесници огласа неће бити посебно позвани на поступак јавног надметања, а недолазак на посупак ће се сматрати одустанком од даљег учешћа на конкурсу.**

У поступку усменог јавног надметања за пословни простор могу учествовати само регистровани учесници.

Регистарција учесника у поступку јавног надметања извршиће се непосредно пред почетак усменог јавног надметања.

Учесници конкурса су дужни да прилико регистрације приложе лични документ ради провере идентитета.

Представници правних лица и регистрованих предузетника (уколико нису у АПР-у уписани као овлашћени представници или власници) дужни су да приложе специјално пуномоћје за учествовање на предметном усменом јавном надметању, потписано од овлашћеног лица и оверено печатом, чији датум издавања не може бити ранији од дана расписивања огласа.

Уколико се подносиоци пријава не региструју за учешће у поступку, сматраће се да су одустали од даљег учешћа у поступку.

Поступак усменог јавног надметања сматра се успелим и у случају достављања једне исправне пријаве за учешће којом се подносилац пријаве региструје и присуствује јавном надметању и проглашава закупцем, ако прихвати почетну висину закупнине по којој се пословни простор може дати у закуп.

Уколико подносилац пријаве не прихвати почетну висину закупнине губи право на повраћај депозита.

**Критеријум за одабир је највиши понуђени (излицитирани) износ по м2, за закуп пословног простора.**

Приликом одабира између благовремених и уредних пријава, које су доставили учесници усменог јавног надметања, комисија бира учесника који је излицитирао највиши износ по м2, за закуп одређеног пословног простора из огласа, а који је постигнут у поступку усменог јавног надметања.

После лицитирања, комисија саставља ранг листу учесника за предметни пословни простор.

Први на ранг листи је учесник усменог јавног надметања који је излицитирао највиши износ по м2, за закуп пословног простора.

Након спроведеног поступка рангирања Комисија за доделу пословног простора даје предлог најповољнијег учесника декану факултета. Декан факултета на предлог Комисије доноси коначну Одлуку о избору закупца пословног простора простора у року од 5 дана од дана спроведеног поступка усменог јавног надметања.

Сви учесници огласа о избору најповољнијег учесника, биће писано обавештени.

Сваки учесник на огласу може уложити приговор на коначну Одлуку о избору закупца у року од 8 (осам) дана о дана пријема Одлуке, или писаног обавештења Природно-математичког факултета у Нишу.

Средства уплаћена по основу депозита за озбиљност пријаве за учешће у поступку усменог јавног надметања, изабраним учесницима враћају се у року од 8 (осам) дана о дана закључења уговора.

Учесници који нису стекли статус најповољнијег учесника у поступку усменог јавног надметања, средства уплаћена по основу депозита за озбиљност пријаве за учешће у поступку усменог јавног надметања, враћају се у року од 15 (петнаест) дана од дана доношења коначне Одлуке о избору учесника.

**Обавезе најповољнијег учесника:**

Најповољнији учесник пре закључења уговора/предуговора о закупу пословног простора, дужан је да у року који је утврђен Одлуком декана уплати:

* излицитирани износ закупнине за два месеца унапред;
* депозит у висини двомесечне накнаде закупнине (излицитирани износ закупнине без ПДВ-а, као гаранцију док траје закуподавни однос).

Ако учесник у предвиђеном року не изврши уплате наведене у претходном ставу, сматра се да је одустао од додељеног пословног простора и губи право на стицање статуса закупца и право на повраћај депозита уплаћеног на име озбиљности понуде.

Са најповољнијим понуђачем закључиће се уговор о закупу на период од 4 године, сагласно Решењу Републичке дирекције за имовину о давању сагласности за издавање простора у закуп.

За све информације обратити се на телефон: 018/514-882

ПРИЛОГ 1.

**ПРИЈАВА ЗА УЧЕШЋЕ**

у поступку јавног надметања за издавање у закуп пословног простора време, по ОГЛАСУ расписаном у дневном листу “Народне новине“, дана 24.11.2021. године.

**За пословни простор:**

* Пословни простор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Адреса пословног простора: Ул. Вишеградска бр. 33, Ниш;
* Делатност коју учесник жели у пословном простору да обавља \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**ПОДАЦИ О ПОДНОСИОЦУ ПРИЈАВЕ**:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Назив предузетника или правног лица)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

матични број за предузетнике и правна лица)

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(седиште)

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(особа за контакт, број телефона/факса и односно е-маил)

Подношењем ове пријаве ИЗЈАВЉУЈЕМ да сам сагласан са УСЛОВИМА под којим се спроводи Оглас за учешће у поступку усменог јавног надметања, за издавање у закуп оглашеног пословног простора који су саставни део Конкурсне документације.

У \_\_\_\_\_\_\_\_\_\_\_\_\_\_\_,

Дана\_\_\_\_\_\_\_\_\_\_\_.2021.године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (потпис подносиоца пријаве)